Kuna eilse päeva arvestuses mu toidusedel peamiselt võileibadest koosnevaks osutuski, siis otsustasin täna hommikul heade inimeste nõuandeid kuulda võtta ja hommikusöögiks putru proovida. Viimati Aardla Hulgis oma  toiduvarusid täiendamas käies olin ostnud karbi mingisugust kaera-kiirputru. Võtsin selle siis nüüd lahti. Seal olid sihukesed ühe-portsjoni-pakikesed. Kallasin ühe taldrikule :). Nägi välja küll pigem nagu müsli moodi, olin skeptiline :P. Aga tegelikult süüa täitsa kõlbas. Iga päev muidugi hommikuks putru süüa ma küll ei suudaks, ma kahtlustan. Aga noh, vähemalt vahetevahel ikka üritan siis. (Näiteks nagu täna :).)